OzLabs/hebrew-wiki-articles huggingface dataset:
אייר מדגסקר

אייר מדגסקר (באנגלית: Air Madagascar) היא חברת התעופה הלאומית של מדגסקר. בסיס הפעולה המרכזי שלה נמצא בנמל התעופה הבינלאומי איואטו שבאנטננריבו.

החברה הוקמה בשנת 1947 על ידי חברת אייר פראנס הצרפתית, וביצעה טיסות במדגסקר. עם קבלת עצמאות למדינה הפכה לחברת התעופה הלאומית של המדינה.

החברה נמצאת כיום בבעלות ממשלת מדגסקר. לחברה יש הסכם קוד עם אייר פראנס בקווי המשך מצרפת. החברה טסה לצרפת ולאפריקה והיא גם חברת התעופה היחידה שיש לה טיסות פנים במדגסקר.

לחברה הסכמי קוד-שייר עם אייר אוסטרל, אייר מאוריציוס, איתיחאד איירווייז ותאי איירווייז אינטרנשיונל.

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#990000;"
! rowspan="2" style="width:190px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:150px;" | הערות
|- style="color:white;background:#990000;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים פלוס">Y+</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A340-300
|2
|—
|30
|21
|224
|275
|
|-
|ATR 72-500
|2
|—
|8
|—
|62
|70
|
|-
|ATR 72-600
|1
|—
|10
|—
|62
|72
|
|-
|בואינג 737-800
|1
|—
|8
|—
|156
|164
|
|-
|דה הבילנד קנדה דאש 6 טווין אוטר
|3
|—
|—
|—
|19
|19
|
|-
!סה"כ
!9
!—
!colspan=5|
|}

==קישורים חיצוניים==

* 

==הערות שוליים==

קטגוריה:מדגסקר: כלכלה
קטגוריה:חברות תעופה לאומיות
קטגוריה:מדגסקר: תחבורה
קטגוריה:אפריקה: חברות תעופה
לקו

לקו (באיטלקית: Lecco) היא עיר בלומברדיה שבצפון איטליה, 50 ק"מ צפונית למילאנו ובירת נפת לקו. העיר נמצאת בפינה הדרום-מזרחית של אגם קומו. לקו שוכנת על נהר אדה הממשיך לזרום הלאה מאגם קומו, ועל הנהר נבנו בעיר 4 גשרים כדי לשפר את התחבורה בין העיר לערים קומו ומילאנו.

==היסטוריה==
ממצאים ארכאולוגיים מעידים שבאזור הייתה התיישבות קלטית לפני הגעתם של הרומאים לעיר. הרומאים בנו במקום קסטרום והפכו את המקום למרכז תחבורתי חשוב. לאחר נפילת האימפריה הרומית המערבית כבשו הלומברדים את העיר במאה ה-6 ואחריהם הפרנקים, שהפכו את העיר למרכזה של רוזנות.

אוטו הראשון, קיסר האימפריה הרומית הקדושה בילה זמן ארוך בלקו במסגרת המרד שנערך ב-964 כנגד האימפריה הרומית הקדושה. מאוחר יותר נהפכה העיר למשכנו של המנזר המילאנזי סנט אמברוז. קונרד השני, קיסר האימפריה הרומית הקדושה בילה גם הוא זמן מה בלקו בניסיון לשחרר אותה מהכנסייה, אך כתוצאה מכך נערכו מלחמות שבסופה הייתה נתונה העיר לשליטתה של מילאנו. העיר הייתה שייכת לדוכסות מילאנו עד לסיפוחה לממלכת לומברדיה-ונציה שסופחה גם היא לממלכת איטליה ב-1866. מאז ועד היום שייכת העיר למחוז לומברדיה.
במהלך מלחמת העולם השנייה שימשה העיר מרכז חשוב לפרטיזנים האיטלקיים במלחמתם כנגד הכובשים הנאציים.

==ספורט==
לקו משמשת כנקודת הסיום של מרוץ האופניים הקלאסי ג'ירו די לומברדיה, הכולל את גבעת מדונה דל גישלו המפורסמת.

קבוצת הכדורגל של לקו משחקת בסרייה ב'.

==קבוצות אתניות==
הקבוצה האתנית הראשית בלקו היא האיטלקים, אך בעיר קבוצות אתניות נוספות מאסיה, אירופה, אפריקה ואמריקה. בסך הכול בלקו ישנן קבוצות אתניות מ-97 מדינות. אלו הן מדינות מוצאן של הקבוצות האתניות הגדולות ביותר בלקו נכון לשנת 2009:

{|
|-
|width="33%" valign="top"|
* 
* 
* 
* 
* 
* 
* 
* 
* 
* סין
|width="33%" valign="top"|
* 
* 
* 
* 
* 
* 
* 
* 
* 
* 
|width="33%" valign="top"|
* 
* 
* 
* 
* 
* 
* 
* 
* 
* 
|}

==גלריית תמונות==
<gallery>
תמונה:Lecco Grigna.jpg|כיכר ה-20 בספטמבר 
תמונה:Lecco e il Monte San Martino.JPG|גדת האגם בחורף
תמונה:Lecco-4-16-04-2006.jpg|מבט על לקו
תמונה:Lecco dai Piani d'Erna.JPG|מבט כללי על לקו ועל סביבתה מפלאני ד'ארנה
תמונה:Strada su su.JPG|מבט על אגם קומו
</gallery>

==קישורים חיצוניים==

* 
* 

קטגוריה:לומברדיה: ערים
מטמון עספיא

מטבעות צוריים ממטמון עספיא, אוסף מוזיאון הכט
האזור בו נמצא המטמון
מטבע חצי [[שקל צורי. פנים המטבע: ראש מלקרת־הרקלס, גב המטבע: עיט ניצב על חרטום ספינה, וכיתוב ביוונית "צור הקדושה", שנת 16/15 לספירה]]
מטמון עספיא הוא מטמון מטבעות גדול שהתגלה בשנת 1960 בכפר עספיא שבכרמל, מקורו בחוסיפה העתיקה. הוא מכיל 4560 מטבעות כסף, רובם שקלים צוריים. 

==תכולה==
המטמון כולל:
*3,400 שקל צורי
*כ-1,000 חצאי שקל צורי
*160 דינר רומי.

השקלים וחצאי השקלים נושאים תאריכים משנת 40 לפנה"ס ועד לשנת 52/53 לספירה, כאשר רוב המטבעות נושאי תאריך בין 20 – 52/53 לספירה. מרבית הדינרים הם מימי אוגוסטוס, פרט לשלושה שהם מימי טיבריוס. 

על חלק מן המטבעות יש חרותות נוספות ביוונית ובארמית.

==מחקר ופרשנות==

נכון לשנת 2012 לא התפרסם מחקר מקיף של כל מטבעות המטמון. מידע ראשוני התפרסם על ידי הנומיסמט ליאו קדמן. 

קדמן סבר שהיה זה מס מחצית השקל שנאסף בצפון המדינה ונשלח לירושלים במהלך המרד הגדול, אך בשל הסכנה הוטמן בדרך. יעקב משורר חלק על עמדתו של קדמן וטען שלא ייתכן שהמטמון הוטמן אחרי שנת 53 לספירה, שכן אין במטמון מטבעות שהוטבעו אחרי שנת 53. ברוך קנאל כתב שהסברה שמדובר על כסף למקדש לא נראית בעיניו, אך שנדרש לו רשימה מלאה של המטבעות לפני שיוכל להביע עמדה סופית.

==היסטוריה==
בתחילת מאי 1960 פורסם שהמטמון נמצא על ידי דרוזי תושב עספיא שהחל למכור את המטבעות. על פי הפרסום, בעקבות ידיעות על כניסת מספר רב של מטבעות לשוק, פנו אנשי מחלקת העתיקות למשטרה בבקשה לחקור את מקור המטבעות, והמשטרה הגיעה לתושב עספיא שהודה שמצא שני כדים מלאים במטבעות באדמתו והספיק למכור כשליש מהם. על פי הפרסום, הוא מסר את שאר המטבעות, כ-2500, למשטרה, שהבטיחה לו שיכובדו זכויותיו ומטבעות אלו הועברו לידי רשות העתיקות. בתגובה לפרסום טענו חברי החברה הנומניסטית שהם מסרו על מציאת המטמון למחלקת העתיקות כבר בינואר 1960 ודיווח על המציאה בפרסומיהם. לטענתם, חברי החברה הנומניסטית רכשו מעל 2000 מטבעות מהמטמון עד מאי 1960. מהמשטרה הודלף שנחקר חשד שהמליצו למוצא לספר שהוא קיבל את המטמון מסבו, כדי שחוק העתיקות לא יחול עליו. ליאו קדמן טען, לעומת זאת, שחקירת המשטרה רק גורמת נזק ושהיה צריך לאפשר להם לרכוש את המטמון לצורכי מחקר ללא התערבות הרשויות. 

המטמון התפזר בין כמה מוסדות וכמה אספנים פרטיים. בהם אגף העתיקות והמוזיאונים, מוזיאון הארץ והחברה הממשלתית למדליות ומטבעות. בין האוספים הפרטיים נמנה דר' ראובן הכט (כיום במוזיאון הכט שבאוניברסיטת חיפה).

באוסף מוזיאון הכט נמצאים 57 שקלים ו-24 חצאי שקלים מצור, ו-3 דינרים מרומא. השקל הקדום ביותר באוסף הוא משנת 24/25 לפנה"ס והמאוחר ביותר הוא משנת 50/49 לספירה.

==לקריאה נוספת==
*ליאו קדמן, "מטמון עוספיה", ידיעות נומיסמטיות בישראל, א', 1962, עמ' 12-9 
*יעקב משורר, "אמצעי תשלום קדומים, משקלות ומטבעות", קטלוג אוסף מוזיאון ראובן ועדית הכט (עורך: רוני רייך), א', אוניברסיטת חיפה, 1998, עמ' 189-173.

==קישורים חיצוניים==

*[http://www.biu.ac.il/JH/Parasha/mishpatim/pqad.pdf מאמר הדן במשמעות המטמון] בדף השבועי של אוניברסיטת בר-אילן

==הערות שוליים==

עספיא
קטגוריה:התקופה הרומית בארץ ישראל
קטגוריה:עספיא
קטגוריה:צור
קטגוריה:ממצאים ארכאולוגיים ממתכת
מח'תאראן ביבי

מח'תאראן ביבי (באורדו: مختاراں بی بی; נולדה ב-1972), הידועה כיום גם כמוכתר מאי, היא אישה פקיסטנית שנפלה קורבן לאונס קבוצתי, פעלה להבאת תוקפיה למשפט, ומאז היא פעילה חברתית ידועה בתחום זכויות האדם בארצה.

==ביוגרפיה==
ביבי התגוררה בכפר מירוואלה שבמחוז מוזפארגאר בפקיסטן. ביוני 2002 נפלה קורבן לאונס קבוצתי של בני שבט סמוך, חזק ועשיר יותר, שבוצע כנקמה על חילול כבוד המשפחה: אחיה המתבגר הואשם על ידם כי קיים יחסי מין עם אחת מבנות השבט וחילל את כבודה, וכעונש מסוג עין תחת עין על פי המסורת המקובלת שם - על אנשי השבט לאנוס את ביבי ולחלל את כבודה.

במקום להתאבד לאחר האונס, כפי שמתרחש במקרים דומים בתרבותה, אזרה ביבי אומץ והחליטה לרדוף את האונסים ולהביאם למשפט. מאבקה זכה להתעניינות וסיקור תקשורתי נרחבים בפקיסטן וברחבי העולם.

ב-1 בספטמבר 2002 נפסק גזר דין מוות לשישה נאשמים, מתוכם ארבעת הנאשמים באונס, בבית המשפט לענייני טרור של ממשל נוואז שריף. עם זאת, ב-2005 זיכה בית המשפט העליון של לאהור חמישה מתוך ששת הנאשמים, בשל "חוסר ראיות מספקות"; עונשו של הנאשם השישי הומר למאסר עולם. ביבי בסיוע הממשלה ערערו על כך לבית המשפט העליון של פקיסטן, אך ב-2011 הותיר בית המשפט את הזיכוי על כנו.

למרות הסכנה המתמדת לשלומם של ביבי ובני משפחתה, המשיכה ביבי להיות דוברת ופעילה בתחום זכויות האישה בארצה. היא יסדה ארגון נשים על שמה, "Mukhtar Mai Women's Welfare Organization", שמסייע בתחום החינוך לנשים וילדות בפקיסטן. מאז היא מנהלת מספר בתי ספר ומוסדות סיוע באזור. עם זאת, ב-2007 דווח כי אנשי ממשל ובכירים מקומיים ממשיכים להטריד אותה, את משפחתה ואת ארגונה, ולאיים עליהם.

ביבי זכתה להערכה ברחבי העולם על פועלה. ב-2005 זכתה בתואר "אשת השנה" של המגזין "גלאמור". ב-2007 זכתה בפרס על פועלה למען זכויות האדם מטעם מועצת אירופה. ביבי פרסמה ב-2005 אוטוביוגרפיה בצרפתית, "Déshonorée", שהפכה לרב-מכר ותורגמה ל-23 שפות ("מחוללת" בעברית). נוצרו מספר סרטים המספרים את סיפורה.

ב-2009 נישאה ביבי לנאסיר עבאס גאבול, קצין משטרה שלו אישה נוספת; חלק מתומכיה ברחבי העולם ביטאו אכזבה על כך, וטענו כי הדבר מבטא תמיכה בפוליגמיה. ב-2011 נולד בנם הראשון.

==קישורים חיצוניים==

* 
* 
* [http://news.bbc.co.uk/2/hi/south_asia/4620065.stm Mukhtar Mai - history of a rape case], BBC

==הערות שוליים==

קטגוריה:נשים פקיסטניות
קטגוריה:פקיסטנים שהופיעו ברשימת טיים 100
קטגוריה:פקיסטניות שנולדו ב-1972
מדיטראנו

מדיטראנו (באיטלקית: Mediterraneo) הוא סרט איטלקי שזכה בפרס האוסקר לסרט הזר הטוב ביותר בשנת 1991.
עלילת הסרט מתרחשת במהלך מלחמת העולם השנייה בחזית מלחמת איטליה–יוון.
הסרט הקומי מספר על עלילות קבוצת חיילים איטלקיים אשר הוצבו על אחד מאיי יוון. הסרט צולם באי היווני קסטלוריזו.
הסרט נחל הצלחה קופתית גדולה באיטליה ובארצות הברית.

==תקציר העלילה==
בשנת 1941, שנה לאחר שאיטליה הפאשיסטית מצטרפת לגרמניה הנאצית במלחמתה נגד בעלות הברית, נשלחת קבוצה של חיילים איטלקיים בעלי כושר-לקוי למשימת שמירה בת 4 חודשים באי. הספינה שאמורה הייתה להחזיר את הקבוצה לאיטליה טובעת וכך מוצאים עצמם החיילים חיים באי היווני, אשר כל הגברים שבו נמלטו מפני הגרמנים. בעלילת הסרט נשזרים סיפורי אהבה שונים של כל אחד מקבוצת החיילים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1991
קטגוריה:סרטים איטלקיים
קטגוריה:זוכי אוסקר: הסרט הזר הטוב
קטגוריה:סרטים באיטלקית
קטגוריה:סרטי מלחמת העולם השנייה
קטגוריה:סרטים באנגלית
קטגוריה:סרטים בטורקית
MAPK

מבנה קריסטלוגרפי של הקינאז ERK2 בצורתו הפעילה. שיירים מזורחנים מופיעים באדום
Mitogen-activated protein kinase (קינאזות חלבון מופעלות-מיטוגן) ובקיצור MAPK (), הם אנזימים המזרחנים (קינאזות) קבוצת OH בחומצות האמינו סרין ותריאונין. אנזימי MAPK מעורבים בהנחיית התגובות התאיות למגוון גירויים כדוגמת מיטוגנים, עקה אוסמוטית, עקת חום וציטוקינים פרו-דלקתיים. הם מבקרים בין היתר תהליכי פרוליפרציה, ביטוי גנים, התמיינות, מיטוזה, הישרדות תאית ואפופטוזה.

האנזים הראשון מסוג זה התגלה ביונקים וכונה ERK1 (או MAPK3). מאחר שהן ERK1 והן האנזים ERK2 (מסומן גם כ-MAPK1) הדומה לו קשורים לתהליכי איתות של פקטורי גדילה, כונתה המשפחה "מופעלי-מיטוגן" (mitogen-activated). חלבונים נוספים השייכים למשפחה זו התגלו גם באורגניזמים אחרים, כולל בצמחים, והתגלה כי השם שניתן להם אינו מאפיין היטב את המשפחה, שכן רבים מהחלבונים במשפחה זו מעורבים בתגובה לעקות (כדוגמת עקה חמצונית, עקה אוסמוטית, נזקי DNA, זיהום וכו').

חלבונים אלו מופיעים באוקריוטיים בלבד, ומצויים בכל בעלי החיים, הפטריות והצמחים. אף שקיימים יוצאי דופן, התכונות המשותפות למרבית החלבונים ה"קלאסיים" במשפחת חלבונים זו כוללות בין היתר תלות בשני אירועי זרחון לשם פעילותם וכן אתרי הכרה דומים למצע.

בצורתם הבסיסית MAP קינאזות אינן פעילות קטליטית. כדי להפוך לפעילים נדרשים אנזימים אלו לעבור אירועי זירחון באזור הנקרא "activation loop". ב-MAP קינאזות קלאסיות, ה-activation loop מכיל מוטיב אופייני של TxY (תריאונין-X-טירוזין; כשבמקום X מופיע E ב-ERK1 ו-ERK2 ביונקים, D ב-ERK5, P ב-JNK, ו-G בקינאזות p38), שמזורחן הן בתריאונין והן בטירוזין כדי לנעול את הקינאז בצורתו הפעילה (הקטליטית). הזירחון נעשה על ידי חלבוני MAP2K שבעצמם מופעלים על ידי זירחון באמצעות חלבוני MAP3K בתהליך תלת שכבתי. בשונה מהמסלול התלת שכבתי האופייני ל-MAP קינאזות קלאסיות, קיימות MAP קינאזות שבהן המסלול הוא דו שכבתי בלבד. לפעילותן של קינאזות אלו נדרש זירחון בשייר יחיד בלבד ב-activation loop.

ביטול פעילותן של MAP קינאזות נעשה על ידי פוספטאזות (חלבונים המזרזים הידרוליזה של קבוצה הפוספט).

==קישורים חיצוניים==

* [http://www.mapkinases.eu MAP Kinase Resource ]

קטגוריה:מעבר אותות
קטגוריה:פרוטאין קינאזות
פרי כפרי

פרי כפרי (14 בספטמבר 1947 – 10 באוגוסט 2019) הייתה סוכנת שחקנים ישראלית.

== ביוגרפיה ==
פרי כפרי נולדה בעיר מקנס שבמרוקו. היא עלתה לישראל עם משפחתה בגיל שנה וגדלה בחיפה. שירתה בצה"ל כמזכירה של ראש אכ"א פרט. לאחר שחרורה מצה"ל היא עברה להתגורר בתל אביב. בתחילה עבדה בחברת כור תעשיות ומשם עברה לקולנוע. היא עבדה כעוזרת הפקה בסרטים ישראלים ובסרטים זרים שצולמו בישראל, בהם של סרטי קולומביה. אחר-כך עבדה כעוזרת במאי, בין השאר בסרטים "המכה השמונים ואחד" בבימויו של חיים גורי (1978), "בוא נפוצץ מיליון" (1977) בבימויו של שמואל אימברמן, ו"סוסעץ" בבימויו של יקי יושע (1978).

ב-1979 החלה לשמש סוכנת שחקנים, מקצוע שבו עסקה עד מותה. השחקנים הראשונים עמם עבדה היו שלמה בר-אבא, עמי טראוב, מוני מושונוב, רבקה נוימן, יוסי פולק, מאיה רוטשילד, נתן דטנר, סנדרה שדה וטליה שפירא. היא הייתה בעלת סוכנות שחקנים הקרויה על שמה. במהלך השנים הצטרפו אליה עשרות שחקנים מהידועים בענפי התיאטרון, הקולנוע והטלוויזיה בישראל.

בשנת 2013 ליהקה את סרטו של יוסף פיצ'חדזה "סוכריות", והפיקה אותו בהתנדבות.

פרי כפרי הייתה נשואה עד לפטירתה לעזרא כפרי, שחקן תיאטרון חיפה, ששיחק בסרטי קולנוע רבים. בתם, איוה כפרי, היא אמנית שלמדה בפריז.

נפטרה לאחר מאבק במחלת הסרטן ב-10 באוגוסט 2019.

==קישורים חיצוניים==
* 

* 

==הערות שוליים==

קטגוריה:אנשי קולנוע ישראלים
קטגוריה:סוכני אמנים
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:ישראליות שנולדו ב-1947
קטגוריה:ישראלים שנולדו ב-1947
קטגוריה:ישראליות שנפטרו ב-2019
קטגוריה:ישראלים שנפטרו ב-2019
אל בוסברג

אל בוסברג (באנגלית: Al Boasberg; 5 בדצמבר 1891 - 18 ביוני 1937) הוא תסריטאי קומי אמריקאי שכתב למופעי וודוויל, לרדיו ולקולנוע. כמו כן היה במאי קולנוע.

הוא נמנה עם מייסדי הסטנד-אפ - הוא התחיל לעבוד עם כוכב הוודוויל ג'ק בני כבר כשהיה בני נער, יצר יחד איתו את דמות הקמצן הידועה שלו ועזר לסלול את דרכו לכוכבות כאשר עבר לשדר ברדיו ב-1932. אפילו ביום האחרון לפני מותו, כתב בוסברג את השורות המציגות לקהל את דמותו של רוצ'סטר, משרת בגילומו של הקומיקאי אדי אנדרסון, בתוכנית הרדיו של בני.

כמו כן, סייע בוסברג להגדיר את האופי הבימתי של אמנים כבוב הופ, לאון ארול והצמדים הקומיים ברנס ואלן ווילר ווולסי. הוא היה תסריטאי מבוקש, וקיבל 1,000$ לשבוע בכתיבת תסריטים לתוכניות רדיו.

בוסברג אף כתב את התסריטים ל-47 סרטים בין 1926 ל-1937, מהם בולט הסרט "לילה באופרה" (1935) שבו השתתף בכתיבה, ובו חזרו האחים מרקס למסך הגדול. כמו כן, השתתף בכתיבת הסרט "הגנרל" (1926) בכיכובו של באסטר קיטון וסרט הפולחן "פריקס" (1932) בבימויו של טוד בראונינג. כמו כן ביים 12 סרטים בין 1929 ל-1936.

ויכוח אישי עם המפיק, הוביל לכך שהקרדיט לבוסברג הוסר מן הסרט "יום במרוצים" בכיכובם של האחים מרקס, סרט שהיה במקור פרויקט של בוסברג.

הוא נולד בבאפלו, ניו יורק למשפחה יהודית ונפטר בלוס אנג'לס, קליפורניה מהתקף לב. הוא קבור בבית הקברות פורסט לוון בבאפלו, ניו יורק. אל בוסברג היה דודו של ג'יימס מייקלס, שהיה במשך שנים רבות העורך הראשי של מגזין פורבס.

ב-2009 ייסדו מארגני פסטיבל הקולנוע הבינלאומי בבאפלו את פרס הקומדיה על שם אל בוסברג.
__NOTOC__

== פילמוגרפיה נבחרת ==
* יום במרוצים (1937) - בכיכובם של האחים מרקס
* לילה באופרה (1935) - בכיכובם של האחים מרקס
* פריקס (1932) - סרט פולחן בבימויו של טוד בראונינג
* Cracked Nuts (1931) - בכיכובם של וילר ווולסי
* Fifty Million Frenchmen (1931) - סרט מוזיקלי בבימויו של לויד בייקון
* Chasing Rainbows (1930) - סרט קומדיה מוזיקלי
* Speedy (1928) - בכיכובו של הרולד לויד
* הגנרל (1926) - בכיכובו של באסטר קיטון

== לקריאה נוספת ==
<div class="mw-content-ltr">
* 
</div>

== קישורים חיצוניים ==

* [http://www.buffaloah.com/h/boasberg/index.html ביוגרפיה של אל בוסברג], באתר על העיר באפלו 
* 

== הערות שוליים ==

קטגוריה:באפלו: אישים
קטגוריה:תסריטאי קולנוע אמריקאים
קטגוריה:במאי קולנוע אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1937
The 2nd Law

The 2nd Law הוא האלבום השישי במספר של להקת הרוק האלטרנטיבי הבריטית מיוז. על אף תאריך שחרורו ברוב מדינות העולם, 1 באוקטובר 2012, האלבום יצא לאור במספר מדינות ב-28 בספטמבר ובארצות הברית הוא שוחרר ב-2 באוקטובר.

== הרקע לאלבום ==

לפי ראיונות שנתנו הלהקה, מיוז נכנסו להקלטה בחודשים ספטמבר-אוקטובר 2011. מאוחר יותר נאמר שהאלבום ישוחרר בחודש אוקטובר 2012. מת'יו בלאמי, סולן הלהקה, הגדיר את האלבום בצחוק: "אודיסאת ג'אז גנגסטא ראפ נוצרית עם אמביינט ודאבסטפ מחתרתי פוגשים פסיכדליית קאנטרי פלמנקו מטאלית" בחשבון הטוויטר שלו. בלאמי הגדיר את האלבום בנוסף גם "האלבום האישי ביותר שכתבנו" וזה מתבטא בין היתר בשני שירים מהאלבום, "Save Me" ו"Liquid State" שכתב בסיסט הלהקה, כריס וולסטנהולם, שמתארים את המאבק העיקש שלו באלכוהוליזם.

== ביקורות ==

האלבום קיבל ביקורות שליליות בעיקר, ובנוסף, מהסינגלים והטריילר ששוחררו מהאלבום המעריצים הביעו הסתייגות, מכיוון שהלהקה נעה לכיוון האלקטרוני והדאבסטפ ונטשה מעט באלבום הזה את הרוק האלטרנטיבי והניו-פרוגרסיב האופייניים לה.

== רשימת השירים ==

==קישורים חיצוניים==

קטגוריה:אלבומי מיוז
קטגוריה:אלבומים באנגלית
קטגוריה:אלבומים שהוקלטו באולפני שנגרי-לה
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי זהב בארצות הברית
ח'רמיה

החֻ'רמיה (מפרסית: خرمدينة כלומר "[הדת] השמחה") או ח'ראמדין היא תנועה או מספר תנועות דתיות שקמו בעקבות ההתנקשות בחייו של המצביא אבו מסלם איש ח'ראסאן בשנת 755 לספירה על ידי הח'ליפה העבאסי אל-מנסור. תנועות הח'ראמיה התבססו על סגידה כמעט אלילית לאבו מסלם, מתוך אמונה שהוא לא מת אלא ניצל בדרך נס ונמלט אל משכן נסתר בהרי איראן, שם הוא שוכן עם דמויות אחרות כמו הנביא מחמד וזורואסטר ועתיד לחזור כדי לנקום את הבגידה בו ואף לגאול את האנושות. 

==רקע==
אבו מסלם, מתאסלם מדור ראשון ממוצא איראני, היה האישיות הצבאית שהקימה את ה'מהפכה' (דַוְּלה) העבאסית. הוא היה מצביא מוכשר ומנהיג כריזמטי בקרב תושבי ח'ראסאן, מחוז חשוב בשולי האימפריה המסלמית דאז בגוש האיראני (כיום חלק מאפגניסטן) ומקור תמיכתם הפוליטית של העבאסים. נראה כי אחרי אבו מסלם נהו בעיקר אנשים ממוצא פרסי, בין אם מתאסלמים שזכו למעמד נחות ( מֵוֵאלי ) ביחס למסלמים ערבים ובין אם אנשים בעלי זהות דתית לא ברורה ואף עם נטייה לכיוון הדת הזורואסטרית שטרם נעלמה מאיראן. 

אבו מסלם זכה למעמד חשוב בזמנו של הח'ליף העבאסי הראשון אל-צפאח ובתקופתו של הח'ליף אל-מנסור אף סגדו לו ולח'ליף תנועה שנקראה רואנדיה, שהאמינה שהח'ליף העבאסי הוא גלגול של רוח אלוהים ואבו מסלם הוא הנביא שלו. הם התקבצו כדי לסגוד לח'ליף מול ארמונו, והח'ליף נאלץ להרוג אותם. לאחר מכן, הוזמן אבו מסלם לחצר הח'ליף ונרצח בשנת 755 מחשש שהפופולריות שלו תאיים על שלטונו של אלמנצור.

==תחילת המרד==
הח'רמיה היו תנועה ששילבה אמונות אליליות זורואסטריות עם יסודות אסלאמיים (בעיקר שיעיים) ועם דמותו ההיסטורית של אבו מסלם. במרידות, שהתרחשו בח'ראסאן ובאזרבייג'ן, השתתפו גם קציניו של אבו מסלם, כמו האשם בן אלחכים המכונה אלמֻקַנַע (רעול הפנים). המרד התחיל על ידי לבלר איראני בשם סנפאד' (סנבאד האמגוש) אשר, בטרם תצא שנה מאז מותו של אבו מסלם, קרא לצעוד על מכה ולהשמיד את הכעבה! סנפאד' טען כי אבו מסלם לא נרצח אלא הפך ליונה ועף אל הרי זגרוס שם הוא חי עם המהדי ומזדק.

==שיא המרד וסיומו==
שיא המרד הגיע עם יציאתו לפומבי של אלמקנע ב-759, לשעבר קצין בצבאו של אבו מסלם שהציג את עצמו כנביא של אבו מסלם אשר היה, לטענתו, גלגול של אלוהים ומכריז על אלהותו של אבו מסלם. הוא נכלא עקב דעותיו, אבל השתחרר והתחיל מרד ב-770 בערך למשך כעשרה שנים. ב-775, בחלוף עשרים שנים ליום הירצחו של אבו מסלם, פרץ מרד נוסף בשמו של אצחאק אלטורקי, שטען שאבו מסלם נמצא עם זורואסטר ושניהם יחזרו לגאול את האנושות. גם מרד זה סוכל ב-780 כאשר הצבא העבאסי הגיע לח'ראסאן הרחוקה, ואז אצחאק התאבד עם כל נשותיו. 

אבל המרד המשמעותי והארוך ביותר מבחינת השפעתו ואורכו היה המרד של באבכ ח'ראמדין שפרץ ב-817 ונמשך עד 837. זאת הודות למקום ביצורו הטוב בהרי טבריסטאן במצודת באז ואף למספר ניצחונות צבאיים של באבכ ותומכיו. ייתכן כי באבכ היה זורואסטרי מלידה וביקש להחזיר את דת מזדק ואת מלכות ח'וסראו הסאסאנית שקדמה לאסלאם. נפילתו של באבכ נגרמה הודות לבגידתו של סהל אבן סונבט ,נסיך ארמני שאירח אותו . הח'ליף אל-מעתצם הורה לכרות את גפיו בפומבי ואז לתלות את גופתו למשך מספר ימיו בבגדאד. אחר כך, הופשט עורו ונמתח על גבי עורו של שור.

==קישורים חיצוניים==
* 

==הערות שוליים==

קטגוריה:איראן: היסטוריה
ארסנאל דה סרנדי

ארסנאל פוטבול קלוב (בספרדית: Arsenal Fútbol Club) היא קבוצת כדורגל ארגנטינאית מהעיר סרנדי שבגראן בואנוס איירס אשר משחקת בליגת העל הארגנטינאית נכון ל-2015.

מועדון הספורט של הקבוצה משתתף גם בסוגי ספורט אחרים כגון כדוריד והוקי שדה.

== היסטוריה ==
מועדון הספורט ארסנאל סרנדי נוסד בשנת 1957 על ידי חוליו הומברטו גרונדונה, שקיבל השראה לשם ממועדון הכדורגל האנגלי ארסנל. צבעי הקבוצה הם תכלת ואדום, אשר משלבים את צבעי המדים של שתי הקבוצות הוותיקות בעיר, אבז'נדה, ראסינג קלוב (תכלת) ואינדפנדיינטה (אדום). שחקנה הידוע ביותר של המועדון הוא חורחה בורוצ'גה, שהחל את הקריירה שלו בקבוצה ומונה פעמיים למאמן הקבוצה. 

הקבוצה העפילה לראשונה לליגת העל הארגנטינאית ב-2002. ב-6 בספטמבר 2006, ארסנאל חתמה על עסקה עם מועדון הכדורגל הספרדי ברצלונה שלפיה ארסנאל תשאיל לברצלונה שחקנים שלא שיחקו יותר משנה בהרכב, ובתמורה לכך ברצלונה תעזור לפתח מתקני אימון לארסנאל. עסקה זו הופסקה בשנת 2007 היות שארסנאל לא יכלה לרשות לעצמה יותר את הסכום שעולה שיפור המתקנים.

בשנת 2004, שיחקה ארסנאל לראשונה בטורניר בינלאומי, גביע סודאמריקנה. בהדרכתו של המאמן בורוצ'גה, הגיעה ארסנאל לשלב רבע הגמר בטורניר והודחה על ידי מועדון מבוליביה.

בעונת 2006/2007 ארסנאל הגיעה למקום ה-5 פעמיים בליגת העל הארגנטינאית (אפרטורה וקלאוסורה), מה שהעניק לה לראשונה מקום בגביע הליברטדורס.

בטורניר גביע סודאמריקנה 2007 הגיעה הקבוצה לגמר לאחר שניצחה את הקבוצות סן לורנסו, גויאס הברזילאית, גואדלחרה המקסיקנית, וריבר פלייט. בגמר שיחקה ארסנאל נגד קלוב אמריקה המקסיקנית. במשחק הראשון בין השתיים ניצחה 3-2 באצטדיון האצטקה. המשחק השני היה אמור להיערך באצטדיונה של ארסנאל, אך האצטדיון לא עמד בקריטריונים של הגמר (40 אלף מקומות ישיבה) ולבסוף המשחק נערך באצטדיון חואן דומינגו פרון, אצטדיונה של ראסינג קלוב. בסוף המשחק ארסנאל הפסידה בתוצאה 2-1, אך בגלל יתרון שערי הזכות היא זכתה בתואר הבינלאומי הראשון שלה. 

בשנת 2012 זכתה ארסנאל בתואר הלאומי הראשון שלה, אליפות הליגה בטורניר קלאוסורה 2012. מאוחר יותר התווספו לתואר זה שני גביעים לאומיים: הסופר קאפ הארגנטינאי (2012) וגביע ארגנטינה (2012/13).

==תארים==
*אליפות ארגנטינה (1): קלאוסורה 2012
*גביע ארגנטינה (1): 2012/13
*הסופר קאפ הארגנטינאי (1): 2012
*גביע סודאמריקנה (1): 2007
*גביע סורוגה בנק (1): 2008

==קישורים חיצוניים==

* 

*
קטגוריה:קבוצות כדורגל ארגנטינאיות
קטגוריה:פרובינציית בואנוס איירס: ספורט
קטגוריה:אבז'אנדה: מועדוני כדורגל
קטגוריה:אבז'אנדה: ספורט
קטגוריה:קבוצות כדורגל שהוקמו ב-1957
קטגוריה:גראן בואנוס איירס: מועדוני כדורגל
קורטדריה מכסיפה

קורטדריה מכסיפה (שם מדעי: Cortaderia selloana), המכונה גם עשב הפמפס, היא צמח ממשפחת הדגניים.
== מאפיינים ==
מקורו של הצמח בדרום יבשת אמריקה הדרומית, בפמפס, שעל שמו קיבל את הכינוי עשב הפמפס, ובפטגוניה. זהו עשב גבוה בעל תפרחת דמוית נוצה המתנשאת לגובה של 2-3 מטרים. הפריחה לבנה ומופעיה בסוף הקיץ ובסתיו. הוא ירוק עד ועליו צרים, ארוכים מאוד וקצוותיהם חדים.

הוא הובא למקומות רבים בעולם בעיקר בתור צמח נוי, אך גם כמזון לבעלי חיים. התפרחת לאחר ייבושה משמשת לעיתים בסידור פרחים.

הצמח בעל כושר הסתגלות גבוה והוא מסוגל לחיות במגוון סביבות גידול ותנאי אקלים. במספר מקומות בעולם הפך למין פולש ואף הוכנס לרשימת צמחי הנוי הזרים הלא רצויים בישראל.

==קישורים חיצוניים==

* 

==הערות שוליים==

קטגוריה:דגניים
The Complete Book of Dinosaurs

The Complete Book of Dinosaurs, או בשמו המלא: "The Complete Book of Dinosaurs: A Fascinating Insight to 500 Species from the Prehistoric Age", הוא ספר מדע פופולרי מאת סטיב פארקר העוסק בדינוזאורים ובעלי חיים פרה-היסטוריים אחרים. הספר יצא ב-2004 באנגלית. הספר מיועד לקהל הרחב המתעניין בדינוזאורים אך רמתו גבוהה יחסית.

הספר כולל מבוא, דיון על מאובנים והתקופה הפרה-היסטורית בה חיו הדינוזאורים - המזוזואיקון, מיון הדינוזאורים ופרקים העוסקים בקבוצות השונות של בעלי החיים שחיו מהיווצרות החיים ועד ההומו ספיינס. כל פרק מכיל סקירה קצרה על הקבוצה ואחריה דפי מידע על היצורים העיקריים בכל קבוצה. כל דף מידע כולל מעין "תעודת זהות" הכוללת את שמו המדעי, פירוש השם, הגייתו, תקופת חייו, קבוצה טקסונומית עיקרית, אורך, משקל, מזון והמקומות בהם נמצאו המאובנים. בנוסף, כולל דף המידע תיאור מילולי של היצור, איור צבעוני המשחזר כיצד נראה כשהיה קיים ולעיתים אף צילומים של מאובניו.

פרקי הספר מכסים קבוצות שונות של בעלי החיים, החל בבעלי החיים המורכבים הראשונים שחיו באוקיינוסים, עבור בבעלי החיים הראשונים שחיו ביבשה, עבור בסקירה רחבה על קבוצות הדינוזאורים השונות, וכלה ביונקים המוקדמים והאדם הקדמון. בסך הכל כולל הספר מידע על 500 מיני בעלי חיים פרה-היסטוריים.

== פרקי הספר ==
פרקי הספר הם:
* מבוא
* לב הספר: 
# החיים המוקדמים
# כובשי היבשה (על הדו-חיים, הזוחלים והיצורים מהם התפתחו הדינוזאורים והיונקים)
# הדינוזאורים הראשונים
# אוכלי הבשר הקטנים (קלורוזאוריה, דרומאוזאוריים ומנירפטורים)
# הטורפים הגדולים (תרופודה)
# דינוזאורים דמויי יען (אורניתומימיים)
# הענקים (זאורופודה)
# דינוזאורים בעלי רגלי עופות (אורניתופודה)
# מקורי הברווז (הדרוזאוריים)
# ראשי העצם (פכיצפלוזאורים)
# דינוזאורים משוריינים (אנקילוזאוריה)
# דינוזאורים עם לוחיות (סטגוזאוריה)
# דינוזאורים בעלי קרניים (צרטופסים)
# יצורים אחרים מעידן הדינוזאורים
# אחרי הדינוזאורים
* אתרי מאובנים עיקריים
* היכן לראות דינוזאורים
* מילון מונחים
* קרדיטים ותודות
* מפתח עניינים (אינדקס)

== קישורים חיצוניים ==

* [http://books.google.co.il/books?id=yjIaAAAACAAJ&dq=the+complete+book+of+dinosaurs&source=bl&ots=3u144XRebG&sig=zgNhRSklAZWYzadeHMJU3kpD8RQ&hl=iw&sa=X&ei=ShlmUPjkDqSt0QWqtIDQDw&redir_esc=y מידע על הספר], בגוגל ספרים

קטגוריה:ספרי מדע פופולרי
קטגוריה:ספרי דינוזאורים
קטגוריה:ספרי 2004
נמסיס (אסימוב)

נמסיס (באנגלית: Nemesis) הוא רומן מדע בדיוני של הסופר היהודי-אמריקאי ממוצא רוסי, אייזק אסימוב. הספר יצא לאור שלוש שנים לפני מותו של אסימוב, ב-1989. 

עלילת הספר קשורה באופן רופף לעלילות ספרים אחרים של אסימוב הנוגעים להיסטוריה של העתיד, אם כי הסופר מציין בהקדמה לספר כי הוא עומד בפני עצמו ואינו חלק מסדרות אחרות שכתב, אך הוא שומר לעצמו את הזכות לקשר אותו לסדרות אלו בעתיד. רעיונות שונים המופיעים בספר, כגון אינטליגנציה חייזרית פלנטארית וחלק מהמנועים המשמשים בו, הופיעו גם בספרים אחרים של המחבר.

==תקציר העלילה==
עלילת הספר מתמקדת ברוטור, מושבה אנושית המונה כ-60,000 תושבים, הממוקמת בתחנת חלל שהייתה הראשונה לפתח את המנוע העל-ממדי המאפשר תנועה במהירות הקרובה למהירות האור, ולפיכך הייתה הראשונה לעזוב את מערכת השמש. הרוטוריאנים עזבו למערכת חדשה אותה גילו באמצעות גשושה רחוקה שאותה פיתחו והמונעת בעזרת המנוע העל-ממדי. רוטור נמצא במסלול סביב אריתרו, ירחו של מגאס, ענק גזי שסובב שמש אדומה הקרויה נמסיס.

לאריתרו אטמוספירה המאפשרת קיום חיים, אך הרוטוריאנים אינם מתיישבים בו בשל מגפה הגורמת לאלו הנחשפים לאטמוספירה של הכוכב לאבד את שפיות דעתם. במהלך הספר מתברר כי חיידקים על פניו של הלוויין מהווים מוח כוורת בעל תודעה קולקטיבית (בדומה לגאיה מסדרת המוסד) המסוגל ליצור קשר טלפתי עם בני אנוש, אך בתוך כך גורם להם נזק מוחי בלתי הפיך. מרלנה פישר, גיבורת הספר, היא הראשונה שמצליחה ליצור קשר עם התודעה הקולקטיבית של הכוכב מבלי להיפגע, וזאת בשל מבנה מוחה הייחודי.

שלטונות כדור הארץ מגלים את יעדם של הרוטוריאנים ובתוך כך כי נמסיס נמצאת במסלול התנגשות עם מערכת השמש ועתידה לשנות את מסלולו של כדור הארץ דבר שיביא לקץ החיים על פניו. מתברר כי עובדה זו הייתה ידועה לפיט יאנוס, מנהיג רוטור, וכי יבגניה אינסיניה פישר, אימה של מרלנה, הייתה זו שגילתה זאת. יאנוס החליט לשמור את המידע חסוי על מנת שלא לגלות לכדור הארץ את יעדו של רוטור. הגילוי מביא את שלטונות כדור הארץ להאיץ את המחקר בהינע על-אורי ולפתח לבסוף מנוע שמאפשר טיסה במהירות גבוהה ממהירות האור. החללית העל אורית הראשונה נשלחת לנמסיס, כשעל סיפונה גם אביה הביולוגי של מרלנה, סוכן ביון מטעם כדור הארץ, שניהל בעבר מערכת יחסים עם אימה של מרלנה במטרה לגלות מידע על רוטור.

במהלך מסעה של החללית לכיוון נמסיס מתגלה כי במהירות גבוהה ממהירות האור מתהפכת השפעת כוח המשיכה. גילוי זה מאפשר להציל את כדור הארץ מהגורל המיועד לו.

את הספר מרכיבים שלושה קווי עלילה, המתפצלים ומתאחדים זה עם זה. האחד מתרחש בעבר של הסיפור ומתאר את המאורעות שהובילו למסעו של רוטור אל מחוץ למערכת השמש. קו עלילה זה מתמקד ביבגניה אינסיניה פישר, אז חוקרת צעירה ברוטור, בבעלה, קרייל פישר ובפיט יאנוס, שליטו הנבחר של רוטור. קו העלילה השני מתרחש בהווה של הסיפור. הוא מתמקד במרלנה פישר, בתם של יבגניה וקרייל, וקורותיה על רוטור ולאחר מכן על אדמת אריתרו. קו העלילה השלישי מתפצל מהראשון, ומתאר את קורותיו של אביה של מרלנה, קרייל פישר, על כדור הארץ לאחר צאתו של רוטור אל מחוץ למערכת השמש, ומתמקד באירועים שהובילו ליצירת החללית על-אורית.

==קישורים חיצוניים==
*
* 

קטגוריה:ספרי 1989
קטגוריה:ספרי אייזק אסימוב
קטגוריה:ספרי הוצאת כתר
ס.אוליבר וירצבורג

ס.אוליבר וירצבורג (בגרמנית: s.Oliver Würzburg), היא קבוצת כדורסל גרמנית מהעיר וירצבורג, המתמודדת בבונדסליגה.

==היסטוריה==
שמאל
שמאל
הקבוצה נוסדה ב-1975 כחלק מ"מועדון הספורט DJK וירצבורג", שהיה קיים משנת 1920 והיה מזוהה עם הכנסייה הרומית-קתולית בגרמניה. ההיסטוריה של המועדון קשורה במידה רבה לכוכב הקבוצה בעבר דירק נוביצקי, איתו העפילה הקבוצה לראשונה בתולדותיה לבונדסליגה בסיום עונת 1997/98. בסיום העונה עזב נוביצקי לאחר שנבחר בדראפט ה-NBA {{כ}}1998, אך הקבוצה שרדה בליגה מספר עונות גם בלעדיו. ב-2005 התפרק המועדון לאחר שוויתר על מקומו בליגת העל הגרמנית, והקבוצה הפסיקה להתחרות.

בשנת 2007 רכש את המועדון ענק האופנה "ס.אוליבר" והקבוצה החלה לטפס בחזרה מהליגה הרביעית לבונדסליגה. ב-2009 העפילה הקבוצה לליגה השלישית, ב-2010 עלתה לליגה השנייה ובסיום עונת 2010/11 העפילה לליגה הבכירה מהמקום השני. בעונת 2011/12 סיימה הקבוצה במקום השישי בטבלה והגיעה עד לחצי גמר הפלייאוף. בעונת השתתפה הקבוצה לראשונה במפעל אירופאי, היורוקאפ, אך לא עברה את שלב הבתים.

ב-2014 סיימה הקבוצה במקום ה-17 בבונדסליגה וירדה ל-ProA, אך לאחר עונה אחת בלבד סיימה במקום השני ושבה לליגה הגרמנית הבכירה.

ב- התחרתה הקבוצה ביורופקאפ, הגיעה עד לגמר המפעל והפסידה לדינמו סאסארי.

הקבוצה מארחת את משחקיה בהיכל ס.אוליבר ארנה המכיל 3,140 מקומות ישיבה.

==שחקני עבר בולטים==
* דירק נוביצקי
* מקסי קלבר

==תארים והישגים==
*הבונדסליגה:
**חצי גמר: 2012
*יורופקאפ:
**גמר: 

==קישורים חיצוניים==

* 

קטגוריה:וירצבורג
קטגוריה:קבוצות כדורסל גרמניות
קטגוריה:בוואריה: מועדוני ספורט
הנרי דיוסי צ'דס

אדמירל הנרי דְּיוּסִי צֶ'דְס (באנגלית: Henry Ducie Chads; 1788 - 1868) היה קצין בצי המלכותי הבריטי, שתקופת שירותו השתרעה מהמלחמות הנפוליאוניות עד מלחמת קרים.

==קורות שירותו בצי==
צ'דס הצטרף לאקדמיה של הצי המלכותי בהיותו בן 12. ב-1803 הוצב באוניית הקו "אקסלנט" (74 תותחים), והשתתף בהגנה על גָּאֶטָה ובכיבוש קאפרי. ביולי 1808, במהלך המערכה על מאוריציוס, שירת בפריגטה "אִיפִיגֶ'נָאיָה" (36 תותחים) והצטיין בכיבוש איל דה לה פאס. בעקבות תבוסת השייטת הבריטית בקרב גרנד פורט נפל צ'דס בשבי הצרפתים, אך חולץ משביו עם כיבושה של מאוריציוס בידי הצבא הבריטי ושב לתפקידו הקודם כלפטננט הראשון של "איפיג'נאיה".

כשפרצה מלחמת 1812 שירת צ'דס כלפטננט ראשון בפריגטה "ג'אווה". בדצמבר 1812 נתקלה אונייתו בפריגטה האמריקנית "קונסטיטושן". בקרב אונייה-מול-אונייה שנתלקח ביניהן נפצע אנושות מפקד ה"ג'אווה", קפטן הנרי למברט. צ'דס, שנפצע גם הוא, נטל את הפיקוד והמשיך בקרב, אך נאלץ לבסוף, לאחר ארבע שעות לחימה עזה, להיכנע. אחרי הקרב קודם בדרגה וקיבל את הפיקוד על הסלופ "קולומביה". ב-1815 שירת עם אונייתו בגוואדלופ. ב-1824 השתתף עם אונייתו בחיל המשלוח הבריטי המושט לרנגון שבבורמה. ב-25 ביולי 1825 קודם לדרגת קפטן מלא (פוסט קפטן), נתכבד בתואר חבר מסדר האמבט, וזכה לשבחים ממושל הודו והפרלמנט הבריטי. מ-1834 עד 1837 פיקד על אה"מ "אֶנְדְרוֹמֶקִי" (Andromache); בספטמבר 1834 השתתף עם אונייתו בפריצה בכוח אל מצר בּוֹקָה טִיגְרִיס, במסגרת נסיונותיו של לורד ויליאם נֶפייר לכפות על המשנה לקיסר סין בקנטון את הרחבת המסחר עם בריטניה.

בין השנים 5–1841 פיקד על אה"מ "קמבריין" בתחנת הצי בסין, ואחר כך עבר לפקד על בית הספר לתותחנות של הצי המלכותי אה"מ "אקסלנט". במהלך כהונתו יזם שיפורים ושינויים נרחבים בתחום התותחנות הימית, כמו למשל במשקל הקלעים ובמהירות הירי. ב-12 בינואר 1854 הועלה לדרגת סגן אדמירל. באותה שנה, במהלך מלחמת קרים, השתתף יחד עם שאר הצי בפיקודו של אדמירל צ'ארלס נפייר בהרעשה ובכיבוש המצודה הרוסית בבומרסונד שבאיי אולנד, כשהוא מניף את דגל סגן האדמירל על תורנה של אה"מ "אדינבורו". הוא שב לאנגליה ב-1855, וכגמול על שירותו הוענק לו תואר אביר מפקד של מסדר האמבט. מ-1856 עד סוף 1858 שימש המפקד הראשי של הצי באירלנד. ב-24 בנובמבר 1858 הועלה לדרגת תת-אדמירל וב-3 בדצמבר 1863 לדרגת אדמירל מלא. ב-1865 קיבל את התואר אביר הצלב הגדול של מסדר האמבט ואת גימלת השירות הטוב (good service pension) של אדמירל.

== קישורים חיצוניים ==

קטגוריה:קציני הצי המלכותי הבריטי
קטגוריה:אדמירלים בריטים
קטגוריה:אנשי צבא בריטים במלחמת קרים
קטגוריה:בריטים שנולדו ב-1788
קטגוריה:בריטים שנפטרו ב-1868
ארמילוס

ארמילוס הוא דמות של מלך רשע בתורת אחרית הימים היהודית המוכרת מספרות המדרשים של תקופת הגאונים ואילך.

האזכור הקדום ביותר של ארמילוס הוא בספר זרובבל. על פי המסופר שם ארמילוס עתיד להיוולד מאבן שיש בדמות אישה לאחר שישכב השטן עמה. הוא עתיד לשלוט בעולם ביד קשה ויהרוג בחרב את מתנגדיו. הוא יעלה על ארץ ישראל עם עשרה מלכים ויהרוג את משיח בן יוסף<ref>על פי חלק מעדי הנוסח של ספר זרובבל נחמיה בן חושיאל, היינו משיח בן יוסף, ידקר על ידי שירון מלך פרס.</ref>. ישראל ימלטו מפניו למדבר. לבסוף הוא יומת על ידי משיח בן דוד שגם יביס את צבאו. דמותו מתוארת כך, צבע שער ראשו כזהב וכבול, ידיו ארוכות עד עקבי רגליו, גובהו שתים עשרה אמות, פניו ארוכים, עיניו עקומות ומרוחקות זו מזו, יש לו שני קדקודים, וכל רואיו ייראו ממנו.<ref></ref>

התייחסויות מוקדמת נוספת לארמילוס, היא בתרגום יונתן (ישעיהו יא ד) על תכונותיו של משיח בן דויד, "וברוח שפתיו ימית רשע" - "בממליל ספותיה יהי ממית ארמילוס רשיעא" (בעברית: בדיבור שפתיו יהא ממית את ארמילוס הרשע). התרגום מפרש פסוק זה מספר ישעיהו כמוסב ספציפית על דמותו של ארמילוס. חוקרים רבים סבורים שהתייחסות זו היא עריכה מאוחרת של תרגום יונתן. 

ייתכן ששמו נגזר משיבוש שמו של מייסד רומא המיתולוגי רומולוס, או משמו של אל הרע והחושך הפרסי אהרימן.<ref></ref> נראה כי הקישור למייסד רומא בא כדי להצביע שהוא, ארמילוס, יהיה אחרון מלכי "רומי הרשעה" (שהביאה לחורבן בית המקדש), כפי שרומולוס היה מלכה הראשון. ייתכן גם ששמו נגזר משמו של רומולוס אוגוסטולוס, אחרון קיסרי האימפריה הרומית המערבית. ארמילוס, אחרון מלכי רומי, אמור להתמודד עם המשיח, אחרון מלכי יהודה לפני אחרית הימים.

האגדות המאוחרות יודעות לספר שמלחמת ארמילוס ביהודים תימשך שלושה חודשים. הן גם מתארות אותו בצורה מאוד לא מחמיאה, כקירח בעל עיניים בגדלים שונים. גם ידיו באורכים שונים ועל מצחו צרעת. מסופר גם שאוזנו הימנית סתומה ומשמשת אותו כאשר באים אנשים להגיד דברים טובים על אחרים ולעומת זאת, כשבאים אנשים לדבר רעות, אז הוא מפנה אליהם את אוזנו השמאלית, האוזן השומעת.

יש תיאורים נוספים של ארמילוס, הסותרים את התיאור, שהובא לעיל, אך כל התיאורים מציגים אדם מעוות, מפלצתי. הוא מתואר גם כבן השטן והאבן, ולעיתים גם מצוין שהוא גר באבן. לפי אגדה שנמצאה במאמר "אותות המשיח", מקורו באבן דמוית נערה יפת תואר שברא אלוהים ונמצאת ברומא, ורשעי אומות העולם בועלים אותה, ומזרעם אלוהים יוצר בה ולד, והיא מתבקעת ויוצא ממנה ארמילוס: "ויבוא אצל אדום הרשעה ויאמר להם משיח אני, אני אלהיכם! מיד מאמינים בו וממליכים אותו עליהם." אגדה זו השתלשלה מאגדה נוכרית לפיה המשורר הרומי ורגיליוס יצר דמות אבן של נערה, דמות מופלאה כל כך, שרומיים מסוימים קיימו איתה יחסי מין.

יש מהאחרונים שהנחו לכוון בתפילה על כך שמשיח בן יוסף לא יהרג בידי ארמילוס.

התייחסויות נוספות לארמילוס נמצאות בספר האמונות והדעות (מאמר ח'), בן איש חי (פרשת מקץ) וספר מעייני הישועה (מעיין ח תמר ו).

== ראו גם ==
* אנטיכריסט
* דג'אל

== קישורים חיצוניים ==
* 
==הערות שוליים==

קטגוריה:מיתולוגיה יהודית
קטגוריה:אסכטולוגיה יהודית
חוסיין דרח'שאן

שמאל
חוסיין דרח'שאן (פרסית: حسين درخشان; נולד ב-7 בינואר 1975) הוא עיתונאי ובלוגר איראני-קנדי. נודע כאחד מניצניה של מהפכת האינטרנט והבלוגים באיראן ובביקורתו כלפי המשטר האיראני.

בינואר 2006 ביקר דרח'שאן בישראל על מנת להביא ממקור ראשון את רשמיו מהמדינה ולהביא לתחילת דיאלוג בין ישראל לאיראן.

ב-1 בנובמבר 2008 נעצר בטהראן. בספטמבר 2010, סעיד מורתזווי גזר את דינו ל-19 וחצי שנות מאסר באשמת שיתוף פעולה עם מדינה עוינת, הפצת תעמולה נגד השלטון, קידום רעיונות הנוגדים את המהפכה האיסלאמית והפצת עלבון נגד האסלאם ונגד חכמי הדת. דרח'שאן ריצה את עונשו בכלא אווין שבצפון מערב איראן. בנובמבר 2014 עלי ח'אמנאי נתן לו חנינה והוא עזב את איראן.

==קישורים חיצוניים==

* [http://www.guardian.co.uk/profile/hosseinderakhshan הטור של דרח'שאן] באתר הגרדיאן
* חוסיין דרח'שאן, [http://www.nytimes.com/2006/01/28/opinion/28Derakhshan.html Democracy's Double Standard], הניו יורק טיימס, 28 בספטמבר 2006
* 
* 
* 
* 
* [http://www.wired.com/wired/archive/13.06/posts.html?pg=6 Blog Spring], באתר Wired, יוני 2005
* [http://www2.canada.com/components/print.aspx?id=83f9c3fd-dd92-4cef-8028-4e458a5721b2 The Blogfather: Times are hard for Iran's online free-speech pioneer], באתר canada.com, 2 בנובמבר 2007

קטגוריה:עיתונאים איראנים
קטגוריה:אסירים פוליטיים
קטגוריה:בלוגרים
קטגוריה:קנדים שנולדו ב-1975
קטגוריה:אסירי כלא אווין
סוורסקי דונץ

סוורסקי דונץ (רוסית: Северский Донец; אוקראינית: Сіверський Донець; לעיתים קרובות נקרא פשוט דונץ) הוא נהר הזורם בדרום המישור המזרח אירופאי, בשטחן של רוסיה ואוקראינה. מוצאו של הנהר סמוך לעיר בלגורוד ברוסיה, הוא זורם בכיוון דרום-מזרח דרך הערים חרקוב, דונצק ומחוז לוהנסק אשר באוקראינה, ומשם חזרה לרוסיה דרך מחוז רוסטוב, עד שנשפך לנהר דון במרחק של כ- 100 קילומטרים מים אזוב. סוורסקי דונץ הוא הנהר הרביעי בגודלו באוקראינה ומהווה מקור מים חשוב במזרח המדינה.

מקור שמו של הנהר היא העובדה שמוצאו באזור שהיה ידוע בשם "סוורסקי" (צפוני), והוא מזין את הנהר הגדול יותר - הדון. היה ידוע גם בשם "טנאיס הקטן" (טנאיס היה שמו של הדון בפי הרומאים ועמי מערב אירופה בימי הביניים). ההתיישבות המוקדמת ביותר סמוך לנהר מתוארכת לתקופת האבן.

==קישורים חיצוניים==

* 

קטגוריה:רוסיה: נהרות
קטגוריה:אוקראינה: נהרות ונחלים
קטגוריה:נהרות גבול
קטגוריה:גבול אוקראינה–רוסיה
קטגוריה:קצרמר גאוגרפיה של רוסיה
Etsy

Etsy (בעברית: אטסי) הוא אתר מסחר אלקטרוני שנוסד בשנת 2005 על ידי החברה האמריקנית iospace. האתר הוא שוק עולמי מקוון הממוקד במסחר מקומי ובינלאומי של עבודות יד ופריטי אספנות. המוכרים הם אנשים פרטיים ועסקים קטנים המציעים מיליוני פריטים ושירותים דרך הפלטפורמה המקוונת.

כיום, אטסי הוא אחד האתרים המובילים בעולם. בספטמבר 2012 הוא דורג במקום ה-178 במדרג אלקסה.

== היסטורית האתר ==
האתר הושק ב-18 ביוני 2005 על ידי החברה האמריקנית iospace, חברה קטנה שהורכבה מרוברט קיילין, כריס מגווייר, חיים שופיק, וג'ארד טארבל. הגרסה הראשונית של האתר נוצרה במהלך חודשים וחצי בלבד.

במאי 2007 האתר עבר את ה-1.7 מיליון דולרים במכירות. ב-29 ביולי 2007 בוצעה המכירה המיליון דרך האתר.

במאי 2009 היו לחברה כ-60 עובדים והמכירות שבוצעו דרך האתר עברו את ה-10 מיליון דולרים בחודש, כאשר העלייה בפופולריות של האתר ובמקביל העניין המוגבר של הצרכנים במוצרים מותאמים אישית וזולים יותר יוחסה למיתון בארצות הברית.

במרץ 2010 האתר הכיל שבעה מיליון משתמשים רשומים מכל רחבי העולם. כמו כן, במהלך 2010 ההכנסות של האתר צמחו מ-180 מיליון דולרים בשנה ל-314 מיליון דולרים בשנה.

במרץ 2011 האתר השיק רשת חברתית מקוונת בסגנון פייסבוק בשם "People Search" "על מנת לסייע לקונים וגם למוכרים לתקשר זה עם זה ולהפוך לחברים".

== פעילות ==
האתר גובה דמי רישום בסך 20 סנט עבור כל פריט שמוצג באתר ולוקח 3.5% מכל מכירה, כאשר עלות מרבית הפריטים שנמכרים היא בין 15 עד 20 דולרים.

אופי המוכרים באתר מגוון, והם כוללים בין היתר חובבים ועד אמנים מקצועיים המתפרנסים בעיקר ממכירת יצירותיהם דרך האתר.

המשרד הראשי של האתר ממוקם ברובע ברוקלין שבניו יורק.

== ראו גם ==
* מסחר אלקטרוני

== קישורים חיצוניים==

* 

* [http://www.Etsy.com Etsy.com]
* 
* 

==הערות שוליים==

קטגוריה:אתרי אינטרנט שהושקו ב-2005
קטגוריה:אתרי מסחר אלקטרוני אמריקאיים
יעקב סער

יעקב (יענקל'ה) סער (נולד ב-1951) הוא כימאי וסופר ישראלי.

==ביוגרפיה==
נולד בברית המועצות ומשפחתו עלתה לישראל כאשר היה בן חמש. הוא גדל בחיפה ולמד בתיכון חוגים, והיה חניך תנועת השומר הצעיר. את שרותו הצבאי עשה בחטיבת גולני ובחיל המודיעין.

סער הוא בוגר הטכניון בכימיה. את התואר השלישי שלו סיים ב-1983. הוא פרסם כשלושים מאמרים מדעיים וטכניים. אחרי השתלמות פוסטדוקטורט בארצות הברית התגורר ביישוב עומר ועבד ככימאי בחברות בנגב. בשנים 1994-2006 היה בעלים של חברה בתחום ההיי טק. בשנת 2007 החל לכתוב ולהוציא לאור מדריכי טיולים. בשנת 2013 הקים את חברת הבדלה מחקר שעוסקת בתחום רפואי.

==כתיבתו==
בשנת 2005 ראה אור הרומן הראשון שלו, "הבת הרביעית שלי". הרומן נכתב למגירה, וללא כוונה למכירה בחנויות.

בעקבות בתו הצעירה שהלכה את שביל ישראל ב-2004 אחרי שירותה הצבאי, יצא סער למסע הראשון שלו על שביל ישראל, וב-2005 הלך אותו לראשונה ברצף. בתום המסע התמסר לכתיבה של מדריכי טיולים. ספר הטיולים הראשון שפרסם, "Israel National Trail", נכתב באנגלית ונועד למטיילים מחו"ל בשביל ישראל. הספר שכתב בעברית על שביל ישראל קיבל את הכינוי "המדריך האדום" והפך למדריך הידוע ביותר בעברית על השביל. סער כתב על שבילים ארוכים בארץ, בהם שביל הגולן, שביל ירושלים, שביל הבשורה ("שביל ישו"), שביל עמק המעיינות, שביל סובב באר שבע, שביל רמת מנשה, המסע מים לים ואחרים. 

סער כותב את ספריו יחד עם ד"ר יגיל הנקין מדריך במכללה לפיקוד ומטה ועם דני גספר ממכון אבשלום. ספריו של סער רואים אור בהוצאת אשכול.

== ספריו ==
* הבת הרביעית שלי - דאנאקוד 800-32011
* שביל ישראל - דאנאקוד 357-1648
* מדריך שבילים ארוכים בישראל - דאנאקוד 357-1543
* Israel National Trail - 
* Jesusweg und Jerusalem - 
* Jesus Trail and the Golan trail - 

== קישורים חיצוניים==
* [http://shvil.wikia.com/wiki/%D7%A9%D7%91%D7%99%D7%9C_%D7%99%D7%A9%D7%A8%D7%90%D7%9C#.D7.A1.D7.A4.D7.A8.D7.95.D7.AA יעקב סער], באתר ויקישביל
* [http://simania.co.il/searchBooks.php?searchType=tabAll&query=%D7%99%D7%A2%D7%A7%D7%91+%D7%A1%D7%A2%D7%A8 יעקב סער], באתר סימניה
* 

קטגוריה:סופרים ישראלים
קטגוריה:כימאים ישראלים
קטגוריה:ישראלים ילידי ברית המועצות
קטגוריה:בוגרי תיכון חוגים
קטגוריה:בוגרי השומר הצעיר
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1951
הפועל מועדון ספורט אורתודוכסים לוד

הפועל מועדון ספורט אורתודוכסים לוד הייתה קבוצת כדורגל ישראלית מהעיר לוד.

==היסטוריה==
אורתודוכסים לוד נוסדה בשנת 2003 על ידי סוסו מונייר. עם הקמתה ובראשית דרכה הייתה הקבוצה מורכבת כולה משחקנים ערבים-נוצרים תושבי לוד ונחשבה למייצגת של הקהילה הערבית-נוצרית (האורתודוקסית) בעיר. במשך השנים היא הפכה ליותר ויותר מעורבת ונכון לשנת 2011 נותרו בה רק שני שחקנים ערבים-נוצרים, הקפטן פאנוס והמגן השמאלי זיתונה. עם זאת, פאנוס מרגיש עד היום שהוא והקבוצה מייצגים את המיעוט הנוצרי בארץ: "...זו מסגרת של נוצרים, שאין הרבה כמוה, זה נותן לך גאווה מסוימת שאתה מייצג את הקהילה.". באפריל 2004 שיחקה לראשונה הקבוצה ב"דרבי נוצרי" נגד קבוצת הפועל אורתודוקסים יפו.

בשלוש השנים הראשונות שלה שיחקה הקבוצה בליגה ג', אחר כך עלתה לליגה ב' בה שיחקה שוב, במשך שלוש שנים ובשנת 2011 היא העפילה לליגה א'. בעונתה הראשונה בליגה זו, היא סיימה במרכז הטבלה. בתום עונת 2012/2013 ירדה לליגה ב', אולם לא נרשמה לליגה בעונה הבאה והתפרקה. אחד המשחקים האחרונים ששיחקה היה משחק העלייה של הפועל קטמון לליגה הלאומית, באצטדיון טדי לעיני 5,500 צופים. אורתודוכסים לוד הופיעה למשחק עם 11 שחקנים בלבד וללא שוער בסגל, והפסידה בתוצאה 9-1.

בגביע המדינה העפילה פעמיים לסיבוב ו' בעונת 10–2009 ובעונת 2012-13.

==אצטדיון==
הקבוצה אירחה את משחקי הבית שלה באצטדיון העירוני בלוד, המכיל כ-3,000 מושבים.

==אזכורים בתרבות==
אורתודוכסים לוד מוזכרת באחת הסצנות בקומדיית הכדורגל הישראלית משנת 2014 שושנה חלוץ מרכזי.

==קישורים חיצוניים==
*[https://web.archive.org/web/20120531001546/http://football.org.il/Clubs/Pages/ClubDetails.aspx?CLUB_ID=2329 אורתודוקסים לוד]באתר ההתאחדות לכדורגל
* 

== הערות שוליים ==

קטגוריה:קבוצות כדורגל ישראליות שהתפרקו
קטגוריה:לוד: ספורט
ליקיסה

מחוז ליקיסה (בטטום: Liquiçá) הוא מחוז השוכן על החוף הצפוני של המדינה מזרח טימור. האוכלוסייה במחוז מונה 54,834 אנשים שחיים בשטח של 543 קמ"ר. המחוז גובל במחוזות דילי מכיוון מזרח, אילאו מדרום מזרח, ארמרה מדרום ובובונרו מדרום מערב. במחוז ישנן אוכלוסיות גדולות של יתושים הנושאים מחלות קטלניות כמלריה וקדחת דנגי.

== גזרות ==
המחוז מחולק ל-3 גזרות מרכזיות והן:
* מאוברה (באנגלית: Maubara)
* ליקיסה (באנגלית: Liquiçá)
* בזרטטה (באנגלית: Bazartete)

==ראו גם==
* מחוזות מזרח טימור

==קישורים חיצוניים==

==הערות שוליים==

ליקיסה
חסן פירוזאבאדי

הגנרל סייד חסן פירוזאבאדי (בפרסית: سيد حسن فيروزآبادی; 3 בפברואר 1951 – 3 בספטמבר 2021) היה ראש המטה הכללי של הכוחות המזוינים של הרפובליקה האסלאמית של איראן בשנים 1989–2016.

פירוזאבאדי היה פעיל בצבא איראן מאז שנת 1981 והיה גנרל במלחמת איראן–עיראק.

היה מקורב מאוד למנהיג העליון של איראן, עלי ח'אמנאי, ומונה לראש המטה שלו ב-2 בנובמבר 2002.

נמנה עם תומכיו החשובים של נשיא איראן לשעבר, מחמוד אחמדינז'אד, בבחירות לנשיאות באיראן.

מת בטהרן ב-3 בספטמבר 2021.

==קישורים חיצוניים==

* 

קטגוריה:אנשי צבא איראנים
קטגוריה:פוליטיקאים איראנים
קטגוריה:איראנים אנטי-אמריקאים
קטגוריה:איראנים שהוטלו עליהם סנקציות של מחלקת האוצר של ארצות הברית
קטגוריה:איראנים שנולדו ב-1951
קטגוריה:איראנים שנפטרו ב-2021
מנטוטו

מחוז מנטוטו (בטטום: Manatutu) הוא מחוז השוכן על החוף הצפוני של המדינה מזרח טימור. האוכלוסייה במחוז מונה 36,719 אנשים שחיים בשטח של 1,706 קמ"ר. המחוז גובל במחוזות באוקאו וויקקה מכיוון מזרח, ובמחוזות אילאו, דילי ומנופני ממערב. מחוז זה ומחוז לאוטם הם היחידים במזרח טימור, שחולקים גבול עם שני הצדדים של הים במדינה (גם מדרום וגם מצפון), מה שגורם לכך שהוא המחוז בעל הגיוון הגאוגרפי הגדול ביותר בכל מזרח טימור.

===גזרות===
המחוז מחולק ל-6 גזרות מרכזיות והן:
* בריקה-נטרבורה (באנגלית: Barique-Natarbora) (מס' תושבים: 4,768, שטח: 397.4 קמ"ר)
* לקלו (באנגלית: Laclo) (מס' תושבים: 7,618, שטח: 368.74 קמ"ר)
* לקלובר (באנגלית: Laclubar) (מס' תושבים: 11,682, שטח: 392 קמ"ר)
* לאלי (באנגלית: Laleia) (מס' תושבים: 3,089, שטח: 226.09 קמ"ר)
* מנטוטו (באנגלית: Manatuto) (מס' תושבים: 12,555, שטח: 271.38 קמ"ר)
* סויבאדה (באנגלית: Soibada) (מס' תושבים: 3,030, שטח: 130.34 קמ"ר)

==ראו גם==
* מחוזות מזרח טימור

==קישורים חיצוניים==

==הערות שוליים==

מנטוטו
Source Filmmaker

Source Filmmaker היא תוכנה ליצירת טריילרים למשחקי מחשב של חברת Valve (התוכנה עצמה פותחה על ידי Valve), התוכנה פועלת על מנוע ה-Source בלבד, מה שאומר שאפשר לייצר עם התוכנה טריילרים רק למשחקים עם מנוע ה-Source.

המשחק הראשון שעשו עם התוכנה בשבילו טריילר הוא Half-Life: Source (הגרסה עם מנוע ה-Source למשחק Half-Life שהיה עם מנוע ה-GoldSrc).

המשחק שאליו Valve עשו הכי הרבה טריילרים הוא Team Fortress 2, שביניהם: Meet The Heavy, Meet The Scout, Meet The Pyro ועוד.

== גרסאות ==
=== Linux === 
בתאריך ה-16 ביולי 2012 החברה Valve הוציאו גרסה לתוכנה שמאפשרת למשתמשי Linux (גרסה 12.04) ליצור סרטונים משלהם.

=== Source Filmmaker 2 ===
בחודש אוגוסט 2012 Valve הוציאה גרסה חדשה לתוכנה (הכוללת עדכונים חדשים ועוד אפשרויות לתוכנה) שאיתה עשו את הטריילר השני למשחק Counter-Strike: Global Offensive.

== משחקים ==
מתוך הטריילר של המשחק [[Half-Life 2: Episode Two]]
מתוך הטריילר של המשחק [[Dota 2]]

=== משחקי חברת Valve ===
המשחקים שהחברה Valve עשתה להם טריילרים:
*Half-Life: Source
*Counter-Strike: Source
*Half-Life 2
*Half-Life 2: Deathmatch
*Half-Life Deathmatch: Source
*Day of Defeat: Source
*Half-Life 2: Lost Coast
*Half-Life 2: Episode One
*Half-Life 2: Episode Two
*פורטל
*Team Fortress 2
*Left 4 Dead
*Left 4 Dead 2
*Alien Swarm
*פורטל 2
*Dota 2
*Counter-Strike: Global Offensive

=== משחקים אחרים ===
משחקים שהחברה Valve לא פיתחה אבל נעשה שימוש בתוכנה ביצירת הטריילרים:
*Bloody Good Time
*E.Y.E.: Divine Cybermancy
*The Crossin
*Dark Messiah of Might and Magic
*Dear Esther
*Garry's Mod
*Hybrid
*Kuma Reality Games
*Kuma\War - (כל סדרת המשחקים)
*Nuclear Dawn
*Postal III
*SiN Episodes
*Sting
*The Secret Operations
*Tactical Intervention
*The Ship
*Vampire: The Masquerade – Bloodlines
*Vindictus
*VR Worlds 2
*Zeno Clash
הערה: כל המשחקים שנמצאים הרשימה זו הם בשימוש המנוע הגרפי Source באישור של החברה Valve.

== שימוש חופשי ==
Valve נתנו גם אישור לשימוש חופשי בתוכנה, שמאפשרת למשתמשי סטים לייצר סרטונים משלהם על משחקי Valve, כמובן שרוב הסרטונים הם על המשחק Team Fortress 2 (כמו ב-Garry's Mod, שעם המשחק יוצרים את רוב הסרטונים על המשחק Team Fortress 2) אך גם יש סרטונים על משחקים אחרים - לדוגמה "Manufactured Alliances", סרטון שמתרחש ביקום של סדרת "מאס אפקט", דבר שהתאפשר באמצעות קהילת Garry's Mod, שהעבירה מודלים ממשחקים שאינם מבוססים על מנוע Source לפורמט המודלים של Source.

=== דוגמאות ===
*[https://www.youtube.com/watch?v=OrpV9rCxtZU הסרטון "Manufactured Alliances"] (סרטון ביתי)
*[http://www.youtube.com/watch?v=hfXEwIITeXQ דוגמה לסרטון SFM על המוד החדש של המשחק Team Fortress 2 בשם Mann vs. Machine] (סרטון ביתי)
*[http://www.youtube.com/watch?v=RHeipUKdRWE דוגמה לסרטון מקורי שעיוותו אותו בעזרת התוכנה] (סרטון ביתי)
*[http://www.youtube.com/watch?v=CeKeLDfj-hE&feature=plcp דוגמה לסרטון ש-Valve יצרה עם התוכנה]

== ראו גם ==
*Valve
*Source

== קישורים חיצוניים ==
* 
* [http://www.sourcefilmmaker.com/ אתר התוכנה (כולל גם קישור להורדת התוכנה)]
Half-Life TV

Half-Life Television (נקראת גם בקיצור: HLTV) היא טכנולוגיה שפיתחה החברה Valve לצפייה ישירה (דרך שירות HLTV) במשחקים הפועלים על המנוע GoldSrc בזמן אמת. השירות הושק בקיץ 2001 ואִפשר בתחילת דרכו הקלטת משחקים מרובי משתתפים במשחק Half-Life. כיום הוא מאפשר לכל משחק המשתמש במנוע GoldSrc להשתמש בשירות זה.

דרכו גם אפשר לצפות במשחקי ליגה בגרסאות "DeathMatch" של המשחק. בשנת 2004 מספר הצופים עמד על 39,500, שצפו בגמר משחק של ליגת CPL.

Half-Life TV נפוץ גם במשחק Counter-Strike, שבו אפשר לצפות בשחקנים המשחקים בליגת ה-ESL. השימוש בשירות זה במשחק נפוץ בארצות הברית, אך יותר מכך באירופה.

השירות Half-Life TV מאפשר להקליט משחקים, להציג שידורים חוזרים והדגמות של קבוצות שהיו במשחקים.

בגלל באג בטכנולוגיה, כאשר רואים שחקן מחליף נשק, האנימציה של ההחלפה לא מוצגת. בעקבות כך הופיעו ברשת קובצי מודלים אשר נקראים HLTV Models, שהם כמו קובצי המודלים הרגלים של המשחק רק ללא האנימציה. הרבה שחקנים מפורסמים בעולם משתמשים במודלים אלו.

מספר הצופים האפשרי במשחק אחד תלוי בסוג החיבור האינטרנטי של השרת שעליה נמצאת HLTV. הטבלה להלן מציגה את מספר הצופים אפשרי לכל סוג חיבור אינטרנטי.
{| class="wikitable"
|-
! סוג חיבור אינטרנטי !! מהירות חיבור אינטרנטי !! מספר צופים מקסימלי
|-
| ISDN || 96Kbps || 2
|-
| DSL || 128Kbps || 5
|-
| T1 || 1.5Mbps || 75
|-
| LAN || 10Mbps || 500
|-
| T3 || 75Mbps || 4,000
|}

== משחקים נתמכים ==
המשחקים הנתמכים ב-Half-Life TV (במנוע ה-GoldSrc) הם:
* Half-Life
* Half-Life: Opposing Force
* Half-Life: Blue Shift
* Deathmatch Classic
* Counter-Strike
* Counter-Strike: Condition-Zero
* Day of Defeat
* Team Fortress Classic
* Natural Selection

== Source Television ==
Source Television (נקראת גם בקיצור: SRCTV) היא טכנולוגיה שפיתחה החברה Valve שמהווה למעשה המשך של HLTV - השירות מאפשר צפייה במשחקים הפועלים על המנוע Source, בזמן אמת.

== קישורים חיצוניים ==
* 
* [http://www.hltv.org HLTV.org] - אתר המספק את שירות ה-HLTV הגדול ביותר בעולם 
* [http://www.blank-tv.de blank-TV.de] — אתר המספק את שירות ה-HLTV לגרמניה 
* [https://web.archive.org/web/20090830055014/http://hltv.steamid.com/ HLTV.SteamID.com] — אתר המספק את שירות ה-HLTV בארצות הברית 
* [https://web.archive.org/web/20170926032454/http://bookhltv.org/ BookHLTV.org] — אתר המספק את שירות ה-HLTV באירופה 

==הערות שוליים==

קטגוריה:Half-Life